Odense Adresse-Contoirs Efterretninger, 1834-08-05
Hs. Majestæt Kongen, som netop paa denne Dag feirer to af sit Livs vigtigste Momenter, sin Formælings- og sin Kronningsdag, hædrede Selskabet med sin allerhøieste Nærværelse og modtoges med en af Dr. Bo forfattet Velkomstsang. Efterat have begivet sig i Procession igjennem den i Anledning af Festligheden smagfuldt og betydningsfuldt prydede Skydegang til Fuglestangen, behagede det Hs. Majestæt selv at gjøre flere Skud til Fuglen, hvilket ligeledes var Tilfældet med Hs. K. H. Prinds Christian Frederik og Hs. Durchl. Prinds Wilhelm af Hessen. Derefter behagede det Hs. Majestæt at deeltage i et festligt Maaltid, ved hvilket Skaaler for Hs. Maj. Kongen, Hs. Maj. Dronningen, for de Kongelige Prindser og det Kongel. Huus udbragtes af Selskabets Fuglekonge, Hr. Justitsraad og Høiesterets=Advocat Salicath. Ved den første Skaal for Hs. Maj. Kongen blev afsjungen en Sang paa 6 Vers, hvert især med Hentydning til Aarene 1542, 1768, 1784, 1808, 1831 og 1834. Skaalen for Hs. Maj. Dronningen indlededes ligeledes med en Sang af Hr. F. J. Hansen, og den for Kongehuset med en Sang af Kongel. Skuespiller Hr. Overskou. Jblandt flere Prydelser var i Skydegangen anbragt fem Buer af Grønt med Jndskrifter og tilføiede Emblemer. Den første var: "28 Januar 17687. (Kongens Fødselsdag), hvorover saaes en glimrende Fødselstjerne; den anden: "14 April 1784 (Kongens Jndtrædelse i Statsraadet), med en Egekrands; den tredie: "13 Marts 1808" (Kongens Regjeringstiltrædelse), med en Krone; den fjerde: "28 Mai 1831 (Dagen for Løftet om Provindsialstændernes Jndførselse), med Haabets Ankere; den femte: "15 Mai 1834 (Fuldbyrdelsen af Provindsialstændernes Jndførelse), med Emblemer for Ordholdenhed og Retfærd: en Haand, hvori et Øie og en Vægtskaal. Jdet Hs. Maj. Kongen til Slutning allernaadigst udbragte Selskabets Skaal, takkede Hs. Majestæt det tillige for en Fest, der paa saa mange Maader havde tiltalt hans Hjerte. Efter endt Taffel forlod Hs. Majestæt, der flere Gange saaes rørt til Taarer, Selskabet under den meest levende Jubel; hvorefter Fugleskydningen fortsattes og om Eftermiddagen fuldendtes. Kongegevinsten (et Par trearmede Sølv=Lysestager, tilfaldt Overpræsidenten, Hr. Geheime=Etatsraad Kjerulff, ved Hr. Lieutenant og Urtekræmmer Groths Skud. Hr. Overpræsidenten afløser saaledes Hr. Justitsraad Salicath, som Selskabets Fuglekonge for næste Aar. Allevegne fra lyde Klagerne over den trykkende Hede og den af Kornsorternes saa hastig paafølgende Modenhed flydende travle Høst. J Viborg viste Thermometret den 28 Juli 277 i Skyggen; fra Randers meldes, at det her samme Eftermiddag stod i Solen paa nogle og 40, og efter Aarhuus=Avisen viste det paa Haraldslund i Torsdags Middag ligeledes i Solen 517. Ogsaa i Jylland skulle adskillige Høstfolk være styrtede døde om paa Marken. Svendborg den 29 Juli. J den af Hr. G. Graae beboede Gaard, saakaldet Porthuset i Brændeskov, opkom Jld i Løverdags den 26de, Eftermiddag Kl. omtrent 4, og i samme Øieblik var der ogsaa Jld i en noget derfra liggende Ladebygning. Alle Bygninger afbrændte meget hurtigt, thi fornødne Folk med Slukningsredskaber og Vand kunde ei tille saa hurtig som Jlden fandt sin Næring af den nu saa tørre straaetækkede Bygning, saa Gaarden i eet Nu var af Luer omspændt og fortæret. Endeel Ind= og Udboe brændte, Vogne og Avlsredskaber, men af Kreature kun 3 Hunde. Man veed ei hvoraf Jlden er opkommet. ge.